Euric

Euric, tanben conegut jols nom d'Evaric o d'Erwig (415 - 484) foguèt un rei visigòt del reialme de Tolosa de 466 a 484, fraire de Teodoric II e espós de Ragnailda, filha supausada de Merovèu, rei dels francs.


Al començament del seu regne las relacions del reialme de Tolosa amb l'Empèri Roman avián tant evoluidas qu'aqueste èra vengut gaireben independents. Alara entreprenguèt pel seu compte, sens acòrdi prealable amb los romans, de campanhas expansionistas en Gàllia e en Ispània; la primièra, a la batalha de Déols amb l'excusa de s'opausar  al refús de reconeissença de l'emperaire Antemi, la seconda, amb aquela d'ajudar los visigòts qu'encara lutavan contra los sueus. 

En 476 espandiguèt los territòris visigòts en partissent del  riu Léger, ataquèt amb doas colomnas, que benlèu una passèt per Roncesvals (en passar per Pampalona, Navarra) e Caesar Augusta, fins a Èbre per lutar contra los vandals que menaçavan aquela zòna, arribant a atacar Lleida, e una segonda comandada per Heldefred en 480, per conquistar Tarragona e s'espandir cap al sud de la Peninsula Iberica per la còsta Mediterranèa. Roger Collins, Early medieval Spain p.24   Mentre que, al nòrd  lutava contra los francs e los saxons, e matèt lo cap dels bagaudis de la val de Fresser. Acceptèt la reconeissença dels seus domènis per l'emperaire Juli Nepot, aquò significava la separacion formala e de fach, d'aqueles territòris al respècte de l'Empèri Roman d'Occident. Creèt tanben lo primèr còdi legal visigòt, lo Codex Eurici (Còdi d'Euric).

 Nòtas e referéncias 

 Vejatz tanben 
Reialme visigòt de Tolosa

Categoria:Rei visigòt
Categoria:Naissença en 415
Categoria:Decès en 484